CELEX: 32005D0073
Language: el
Date: 2005-01-28 00:00:00
Title: 2005/73/ΕΚ: Απόφαση της Επιτροπής, της 28ης Ιανουαρίου 2005, σχετικά με τον καθορισμό ειδικών όρων για εισαγωγές αλιευτικών προϊόντων από το Χονγκ Κονγκ [κοινοποιηθείσα υπό τον αριθμό Ε(2004) 4612]Κείμενο που παρουσιάζει ενδιαφέρον για τον ΕΟΧ

1.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 28/54
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 28ης Ιανουαρίου 2005
   σχετικά με τον καθορισμό ειδικών όρων για εισαγωγές αλιευτικών προϊόντων από το Χονγκ Κονγκ
   [κοινοποιηθείσα υπό τον αριθμό Ε(2004) 4612]
   (Κείμενο που παρουσιάζει ενδιαφέρον για τον ΕΟΧ)
   (2005/73/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στη αγορά των αλιευτικών προϊόντων (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               Η Επιτροπή πραγματοποίησε επίσκεψη επιθεώρησης στο Χονγκ Κονγκ για να εξακριβώσει τους όρους υπό τους οποίους τα αλιευτικά προϊόντα παράγονται, αποθηκεύονται και αποστέλλονται στην Κοινότητα.
            
         
               (2)
            
            
               Οι διατάξεις της νομοθεσίας του Χονγκ Κονγκ όσον αφορά την υγειονομική επιθεώρηση και την παρακολούθηση των αλιευτικών προϊόντων μπορούν να θεωρηθούν ισοδύναμες με αυτές της οδηγίας 91/493/ΕΟΚ.
            
         
               (3)
            
            
               Ειδικότερα, η «Food and Environmental Hygiene Department (FEHD)», είναι σε θέση να ελέγχει αποτελεσματικά την εφαρμογή της ισχύουσας νομοθεσίας.
            
         
               (4)
            
            
               Η FEHD παρέσχε επίσημες διαβεβαιώσεις για την τήρηση των κανόνων για τους υγειονομικούς ελέγχους και την παρακολούθηση των ζωντανών καρκινοειδών που προβλέπονται στο κεφάλαιο V του παραρτήματος της οδηγίας 91/493/ΕΟΚ και για την τήρηση υγειονομικών απαιτήσεων ισοδύναμων προς εκείνες που θεσπίζονται με την εν λόγω οδηγία.
            
         
               (5)
            
            
               Είναι σκόπιμο να θεσπισθούν λεπτομερείς διατάξεις σχετικά με τα αλιευτικά προϊόντα που εισάγονται στην Κοινότητα από το Χονγκ Κονγκ, σύμφωνα με την οδηγία 91/493/ΕΟΚ.
            
         
               (6)
            
            
               Είναι επίσης αναγκαίο να καταρτισθεί κατάλογος των εγκεκριμένων εγκαταστάσεων, των πλοίων-εργοστασίων ή των ψυκτικών θαλάμων και κατάλογος των πλοίων-ψυγείων που είναι εξοπλισμένα σύμφωνα με τις απαιτήσεις της οδηγίας 92/48/ΕΟΚ του Συμβουλίου, της 16ης Ιουνίου 1992, για τον καθορισμό των ελάχιστων κανόνων υγιεινής που εφαρμόζονται σε ορισμένα αλιευτικά προϊόντα που λαμβάνονται σε αλιευτικά σκάφη σύμφωνα με το άρθρο 3 παράγραφος 1 στοιχείο α) σημείο i) της οδηγίας 91/493/ΕΟΚ (2). Οι κατάλογοι αυτοί πρέπει να καταρτισθούν βάσει μιας ανακοίνωσης της FEHD προς την Επιτροπή.
            
         
               (7)
            
            
               Η παρούσα απόφαση πρέπει να τεθεί σε ισχύ 45 ημέρες από τη δημοσίευσή της, προβλέποντας την αναγκαία μεταβατική περίοδο.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η «Food and Enviromental Hygiene Department (FEHD)», είναι η αρμόδια αρχή στο Χονγκ Κονγκ, εγκεκριμένη για τον έλεγχο και την πιστοποίηση της συμμόρφωσης των αλιευτικών προϊόντων με τις απαιτήσεις της οδηγίας 91/493/ΕΟΚ.
   Άρθρο 2
   Τα αλιευτικά προϊόντα που εισάγονται στην Κοινότητα από το Χονγκ Κονγκ πρέπει να πληρούν τις απαιτήσεις που ορίζουν τα άρθρα 3, 4 και 5.
   Άρθρο 3
   1.   Κάθε φορτίο πρέπει να συνοδεύεται από αριθμημένο υγειονομικό πιστοποιητικό στο πρωτότυπο, σύμφωνα με το υπόδειγμα του οποίου παρατίθεται στο παράρτημα I, αποτελούμενο από ένα μόνο φύλλο, δεόντως συμπληρωμένο, υπογεγραμμένο και με ημερομηνία.
   2.   Το υγειονομικό πιστοποιητικό πρέπει να συντάσσεται τουλάχιστον σε μια από τις επίσημες γλώσσες του κράτους μέλους στο οποίο διεξάγονται οι έλεγχοι.
   3.   Στο υγειονομικό πιστοποιητικό πρέπει να εμφαίνεται το όνομα, η ιδιότητα και η υπογραφή του εκπροσώπου της FEHD, καθώς και η επίσημη σφραγίδα της εν λόγω υπηρεσίας, με διαφορετικό χρώμα από εκείνο των λοιπών ενδείξεων.
   Άρθρο 4
   Τα αλιευτικά προϊόντα πρέπει να προέρχονται από τις εγκεκριμένες εγκαταστάσεις, τα πλοία-εργοστάσια, τους ψυκτικούς θαλάμους ή τα πλοία-ψυγεία που καταγράφονται στο παράρτημα II.
   Άρθρο 5
   Όλες οι συσκευασίες πρέπει να φέρουν με ανεξίτηλους χαρακτήρες τις λέξεις «ΧΟΝΓΚ ΚΟΝΓΚ» και τον αριθμό έγκρισης/μητρώου της εγκατάστασης, του πλοίου-εργοστασίου, του ψυκτικού θαλάμου ή του πλοίου-ψυγείου προέλευσης, με εξαίρεση την περίπτωση των χύμα κατεψυγμένων αλιευτικών προϊόντων που προορίζονται για την παρασκευή συντηρημένων τροφίμων.
   Άρθρο 6
   Η παρούσα απόφαση αρχίζει να ισχύει από τις 17 Μαρτίου 2005.
   Άρθρο 7
   Η παρούσα απόφαση απευθύνεται στα κράτη μέλη.
   
      Βρυξέλλες, 28 Ιανουαρίου 2005.
      
         
            Για την Επιτροπή
         
         Markos KYPRIANOU
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 15· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 187 της 7.7.1992, σ. 41.
   
      ΠΑΡΑΡΤΗΜΑ I
      ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
      για τα αλιευτικά προϊόντα από το Χονγκ Κονγκ που προορίζονται για εξαγωγή στην Ευρωπαϊκή Κοινότητα, εκτός των δίθυρων μαλακίων, των εχινοδέρμων, των χιτωνοφόρων και των θαλάσσιων γαστεροπόδων, υπό οποιαδήποτε μορφή
      
         
      
         
   
   
      ΠΑΡΑΡΤΗΜΑ II
      ΚΑΤΑΛΟΓΟΣ ΕΓΚΑΤΑΣΤΑΣΕΩΝ ΚΑΙ ΠΛΟΙΩΝ
      
                  Αριθ. έγκρισης
               
               
                  Ονομασία
               
               
                  Πόλη
                  Περιφέρεια
               
               
                  Ημερομηνία λήξης της έγκρισης
               
               
                  Κατηγορία
               
            
                  08
               
               
                  Lee Kum Kee (Hong Kong) Foods Limited CONDEMAR SA
               
               
                  Tai Po, N.T
               
               
                   
               
               
                  PP
               
            
                  Υπόμνημα για τη στήλη «κατηγορία»:
                  
                              PP
                           
                           
                              Εγκατάσταση μεταποίησης